CELEX: E2010G0001
Language: et
Date: 2010-01-28 00:00:00
Title: EFTA riikide alalise komitee otsus nr 1/2010/AK, 28. jaanuar 2010 , EMP finantsmehhanismi ajutise komitee loomise kohta aastateks 2009–2014

4.3.2010   
            
            
               ET
            
            
               Euroopa Liidu Teataja
            
            
               L 53/19
            
         EFTA RIIKIDE ALALISE KOMITEE OTSUS
   nr 1/2010/AK,
   28. jaanuar 2010,
   EMP finantsmehhanismi ajutise komitee loomise kohta aastateks 2009–2014
   EFTA RIIKIDE ALALINE KOMITEE,
   võttes arvesse Euroopa Majanduspiirkonna lepingut, mida on kohandatud Euroopa Majanduspiirkonna lepingut kohandava protokolliga (edaspidi „EMP leping”),
   võttes arvesse sõlmitavat lepingut EMP finantsmehhanismi loomise kohta aastateks 2009–2014,
   võttes arvesse Norra Kuningriigi ja Euroopa Ühenduse vahelist lepingut Norra finantsmehhanismi loomise kohta aastateks 2009–2014,
   ON TEINUD JÄRGMISE OTSUSE:
   Artikkel 1
   1.   Aastateks 2009–2014 luuakse EMP finantsmehhanismi ajutine komitee (edaspidi „ajutine komitee”), mis peaks alustama tööd nii kiiresti kui võimalik.
   2.   Ajutine komitee abistab EFTA riike aastateks 2009–2014 loodud EMP finantsmehhanismi rakendamise ettevalmistamisel.
   3.   Ajutine komitee annab aru alalisele komiteele.
   4.   Ajutist komiteed võivad abistada EMP EFTA riikide delegatsioonid ELi juures.
   5.   Ajutine komitee asendatakse aastateks 2009–2014 loodud EMP finantsmehhanismi komiteega päeval, millal jõustub õigusakt, millega luuakse EMP finantsmehhanism aastateks 2009–2014, või päeval, millal sellist õigusakti hakatakse ajutiselt kohaldama.
   6.   Ajutine komitee arutab ja hindab võimalikku kooskõlastamist EMP finantsmehhanismi ja Norra finantsmehhanismi vahel.
   7.   Ajutine komitee lepib kokku eesistuja, kelle kinnitab alaline komitee.
   Artikkel 2
   Käesolev otsus jõustub viivitamatult.
   Artikkel 3
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 28. jaanuar 2010
      
         
            Alalise komitee nimel
         
         
            eesistuja
         
         LIECHTENSTEINI Vürstiriigi vürst Nikolaus
         
            peasekretär
         
         Kåre BRYN